ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยท่าตะโก ไปยังสถานีไฟฟ้าย่อยชัยบาดาล

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยท่าตะโก จังหวัดนครสวรรค์ ไปยังสถานีไฟฟ้าย่อยชัยบาดาล จังหวัดลพบุรี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไป เพื่อเลือกแนวสำหรับก่อสร้างสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยท่าตะโก ไปยังสถานีไฟฟ้าย่อยชัยบาดาล โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑. จังหวัดนครสวรรค์

(๑) อำเภอตากฟ้า      ตำบลอุดมธัญญา     ตำบลพุนกยูง    ตำบลสุขสำราญ

ตำบลลำพยนต์

(๒) อำเภอท่าตะโก     ตำบลดอนคา         ตำบลพนมรอก ตำบลวังมหากร

ตำบลท่าตะโก         ตำบลทำนบ      ตำบลหัวถนน

ตำบลหนองหลวง

(๓) อำเภอพยุหะคีรี    ตำบลเขากะลา

(๔) อำเภอไพศาลี       ตำบลวังน้ำลัด        ตำบลไพศาลี     ตำบลโคกเดื่อ

ตำบลวังข่อย          ตำบลสำโรงชัย   ตำบลตะคร้อ

ตำบลโพธิ์ประสาท

๒. จังหวัดเพชรบูรณ์

(๑) อำเภอวิเชียรบุรี       ตำบลภูน้ำหยด       ตำบลพุขาม

(๒) อำเภอศรีเทพ         ตำบลประดู่งาม       ตำบลโคกสะอาด

ตำบลสระกรวด       ตำบลคลองกระจัง

๓. จังหวัดลพบุรี

(๑) อำเภอโคกเจริญ      ตำบลหนองมะค่า    ตำบลโคกเจริญ ตำบลวังทอง

ตำบลยางราก         ตำบลโคกแสมสาร

(๒) อำเภอชัยบาดาล      ตำบลเกาะรัง         ตำบลศิลาทิพย์

ตำบลนิคมลำนารายณ์  ตำบลบ้านใหม่สามัคคี

ตำบลชัยนารายณ์     ตำบลลำนารายณ์

ตำบลเขาแหลม        ตำบลชัยบาดาล

(๓) อำเภอสระโบสถ์      ตำบลมหาโพธิ         ตำบลนิยมชัย

ตำบลสระโบสถ์

(๔) อำเภอหนองม่วง     ตำบลดงดินแดง       ตำบลชอนสมบูรณ์

ตำบลบ่อทอง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๕ มิถุนายน พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย